text: Udspringer i bedring
  21 april 2011 kl. 17.11
  VAMDRUP. Den 50-årige faldskærmsudspringer, der mandag aften kom alvorligt til skade under en landing på Vamdrup Flyveplads, er fortsat indlagt på Odense Universitetshospital.
  Det fortæller formanden for faldskærmsklubben Skydive 2000, Svend Aage Holst, i dag til TV SYD.
  Den rutinerede udspringer, der kommer fra Haderslev, har dog udsigt til et længervarende hospitalsophold. Manden brækkede begge lårbensknogler og det ene skinneben.
  